ڕاژەکار

ڕاژەکار (بە ئینگلیزی: Server) بریتییە لە ئامێرێکی کۆمپیوتەری تایبەت، کە بە شێوەیەکی بەردەوام بەستراوەتەوە بە تۆڕی ئەنتەرنێتەوە بۆ ھەموو بەشداربووانی ئەنتەرنێت لە ھەموو جیھاندا؛ و لکێنراوە بە ژمارەیەکی ئێجگار زۆر لە وێبگەی تایبەتی. ئەو ئامێری کۆمپیوتەرەش دامەزراوە لەسەر چەندەھا یەکەی دیاری کراوی بەرز، بۆ بەرزکردنەوە و دابەزاندنی دراوە و کارەکان و ھەڵگرتنیان بۆ ماوەیەکی درێژ، و تایبەتە بە کۆمپانیای جۆراوجۆر.

 خێراییی ڕاژەکار 
بەپێی شوێن و ھەلومەرجی خواستی خاوەن کۆمپانیا و یەکەکانی بازرگانی، لە جیھاندا خێراییی ڕاژەکار دەگۆڕێت. ئەمەش پەیوەندی ھەیە بە خواستەکانی کڕیار لەسەر تۆڕەکان و بەستنەوەی وێبگە بە ڕاژەکار. زۆرجار کاتێک کۆمپانیا ڕاژەکاری دەرەخات بە شێوەیەکی زۆر گونجاو و بە خێرایییەکی تایبەتە بەڵام درەنگ و زوو کردنەوەی وێبگەکان بە ڕادەیەکی زۆریش بەستراوەتەوە بە کۆمپانیاکانی پەخشی ئەنتەرنێت. بۆیە ئەگەر لە وڵاتێک ھێڵی خاو ھەبێ، خاوەن وێبگە لە ھەوڵ دەدات سوود لە ڕاژەکارێکی باش و نزیک و خێرا وەربگرێت بۆ خێرا کردنەوەی لاپەڕەکانی وێبگە.

 گەورەترین ڕاژەکار 
کۆمپانیای گووگڵ گەورەترین و زۆرترین ڕاژەکاری ھەیە لە جیھاندا بە بەراورد لەگەڵ کۆمپانیاکانی تر، کە ژمارەیان ملیۆنان ڕاژەکارە لە شوێنی جیا جیا دا.
گووگڵ بە شێوەیەکی ئاسایی (٠٠٠ ٤٥٠) چوار سەد و پەنجا ھەزار ڕاژەکار بە تەنھا لە دوو درایڤ بە خۆڕایی دەبەخشێ کە دەکاتە نزیکەی (١٥٠) پێتابایت بەپێی ڕیزبەندییەکانی (بت و بایت و کیلۆبایت و مێگابایت و گێگابایت و تێرابایت و پێتابایت و ئێگزابایت و زێتابایت و یۆتابایت و ئێکسۆنابایت و وێکابایت) کار دەکات لەبەر زۆری ژمارەی سێرڤەرەکان و ساڵانەش بە ملیۆنان و بلیۆنان دۆلار لە پڕۆژەی چاندنی
ڕاژەکاری نوێ خەرج دەکات و نوسینگەکانیشی پەرە پێ دەدات لە سەرتاسەری جیھاندا.

لە بوارەکانی گرێدراو بە کۆمپیوتەرەوە، زاراوەی ڕاژەکار بۆ ئاماژە بە یەکێک لەمانەی خوارەوە بەکار دەبردرێ:
 بەرنامەیەکی کۆمپیوتەری کە وەکوو ڕاژەیەکی پێشکەشکراو خەریکی بەجێھێنانی پێویستییەکان و داخوازییەکانی بەرنامەیەکی ترە. ئەو بەرنامەیەی داخوزییەکانی بۆ ڕاژەکار دەنێرێ پێدەوتری ڕاژەخواز، کە بۆی ھەیە لەسەر کۆمپیوتەرێکی تر بێ.
 کۆمپیوتەرێکی تەرخانکراو بۆ گەڕاندنی یەک یان چەند ڕاژەی لەو چەشنە بۆ وەڵامدانەوەی پێویستییەکانی بەرنامەکانی سەر کۆمپیوتەرەکانی تری ھەمان ڕایەڵە.
 سیستەمێکی نەرمامێر/ڕەقامێر (واتە ڕاژەیەکی نەرمامێری کە لەسەر کۆمپیوتەرێکی تەرخانکراو خەریکی گەڕانە) وەکوو ڕاژەکارێکی دەیتابەیس، ڕاژەکارێکی فایل، یان ڕاژەکارێکی چاپ.

 سەرچاوەکان 
ماڵپەڕی کوردماکس - سێرڤەر چییە؟